b'\n_START_ARTICLE_\nSigut\xc4\x97 Jak\xc5\xa1tonyt\xc4\x97\n_START_PARAGRAPH_\nSigut\xc4\x97 Jak\xc5\xa1tonyt\xc4\x97 (g. 1956 m.) \xe2\x80\x93 lietuvi\xc5\xb3 diplomat\xc4\x97, teisinink\xc4\x97, Lietuvos ambasador\xc4\x97 Piet\xc5\xb3 Afrikos Respublikoje (nuo 2015 m.).\n_START_SECTION_\nBiografija\n_START_PARAGRAPH_\n1979 m. baig\xc4\x97 Vilniaus universiteto Teis\xc4\x97s fakultet\xc4\x85, \xc4\xafgijo teisinink\xc4\x97s kvalifikacij\xc4\x85. 1999\xe2\x80\x932000 m. studijavo Oksfordo universitete (Did\xc5\xbeioji Britanija)._NEWLINE_1979-1984 m. Lietuvos TSR teisingumo ministerijos vyriausioji konsultant\xc4\x97, 1984-1989 m. Lietuvos TRS Ministr\xc5\xb3 Tarybos Administracijos ir teis\xc4\x97s skyriaus referent\xc4\x97, 1989\xe2\x80\x931991 m. Lietuvos Respublikos Vyriausyb\xc4\x97s (LRV) Ekonomini\xc5\xb3 ry\xc5\xa1i\xc5\xb3 su u\xc5\xbesieniu departamento vyriausioji specialist\xc4\x97, 1991\xe2\x80\x931992 m. LRV Ekonomini\xc5\xb3 ry\xc5\xa1i\xc5\xb3 su u\xc5\xbesieniu skyriaus program\xc5\xb3 direktor\xc4\x97._NEWLINE_1992\xe2\x80\x931993 m. LR u\xc5\xbesienio reikal\xc5\xb3 ministerijos (LR URM) Tarptautini\xc5\xb3 sutar\xc4\x8di\xc5\xb3 skyriaus pirmoji sekretor\xc4\x97, 1993\xe2\x80\x931994 m. LR URM Tarptautini\xc5\xb3 ekonomini\xc5\xb3 sutar\xc4\x8di\xc5\xb3 skyriaus ved\xc4\x97ja, 1994\xe2\x80\x931996 m. Lietuvos ambasados JAV pirmoji sekretor\xc4\x97, 1996\xe2\x80\x931997 m. LR misijos ES (Briuselyje) patar\xc4\x97ja, 1997\xe2\x80\x932001 m. LR URM Teis\xc4\x97s ir tarptautini\xc5\xb3 sutar\xc4\x8di\xc5\xb3 departamento (TTSD) direktoriaus pavaduotoja, 2001\xe2\x80\x932002 m. LR URM TTSD direktor\xc4\x97, 2002\xe2\x80\x932008 m. LR nepaprastoji ir \xc4\xafgaliotoji ambasador\xc4\x97 Kanadoje. 2008 m. ambasador\xc4\x97 ypatingiems pavedimams LR URM Amerikos, Afrikos, Azijos ir Okeanijos departamente, v\xc4\x97liau \xe2\x80\x93 LR URM Globalios politikos departamente. 2008 - 2012 m. buvo nereziduojanti Lietuvos ambasador\xc4\x97 Indonezijai, Malaizijai, Singap\xc5\xabrui ir Tailandui, v\xc4\x97liau v\xc4\x97l vadovavo URM Teis\xc4\x97s ir tarptautini\xc5\xb3 sutar\xc4\x8di\xc5\xb3 departamentui._NEWLINE_2015 m. liepos m\xc4\x97n. paskirta pirm\xc4\x85ja Lietuvos ambasadore Piet\xc5\xb3 Afrikos Respublikoje .'